# Rose Leslie

Rose Eleanor Arbuthnot-Leslie (Aberdeen, Escòcia, 9 de febrer de 1987) és una actriu escocesa de cinema i de televisió.

## Biografia

Estudià al Millfield School i, posteriorment, es graduà a la London Academy of Music and Dramatic Art, on fou premiada amb un Bachelor of Arts.
Rose feu el seu debut el 2009 amb la sèrie de televisió New Town, amb el paper de Rhian. Aquest treball li valgué un BAFTA a la millor actriu de revelació el 2009.
També treballà al teatre, participant en el The Globe el setembre del 2010 amb l'obra de Nell Leyshon Bedlam. Tanmateix, el seu paper més reconegut li arribà amb el de segona donzella, Gwen Dawson, a la popular sèrie de televisió britànica Downton Abbey. El seu personatge treballà en total dels set capítols de la primera temporada de la sèrie d'ITV. També va aparèixer al quart episodi de la sisena i última temporada d'aquesta sèrie.
El 2012 va rebre un paper a la popular sèrie de fantasia de HBO Game of Thrones. El seu paper com a la salvatge Ygritte entre la segona i la quarta temporada va tenir una bona acollida. Rowan Kaiser de The A.V. Club afirmà: "Com l'Ygritte, [Rose] és tant perillosa com coqueta, i és divertit veure-ho." David Crow de Den of Geek exclamà, "Un personatge complicat [...] Rose Leslie devora la pantalla." El 2013, Todd VanDerWerff de Vox.com (sota The A.V. Club) va fer una ressenya de l'episodi "The Climb", "(Als llibres) Ygritte és un mitjà per arribar a un fi... (però) a la pantalla, encarnada per Rose Leslie, esdevé quelcom més," mentre que Christopher Orr de The Atlantic resumeix la seva interpretació a l'episodi "The Watchers of the Wall" concloent que: "Rose Leslie ha estat una de les poques actrius de la sèrie que realment han elevat els seus personatges per sobre del que eren als llibres".
El 2016 rep un paper a The Good Fight, drama legal de CBS All Access i sèrie derivada de The Good Wife. Interpreta Maia Rindell, una advocada novella que acaba d'aprovar l'examen d'accés a l'advocacia i la família de la qual es veu involucrada en una estafa financera que destrueix la seva reputació. El primer episodi es va emetre el febrer de 2017. El juliol de 2019 es va anunciar que no tornaria a la quarta temporada de la sèrie.
El 2017 Leslie va fer la veu de la protagonista femenina de "En" al videojoc Echo, desenvolupat pel desenvolupador de jocs de Copenhaguen Ultra Ultra.
El 2019 va rodar la pel·lícula de Kenneth Branagh Death on the Nile, basada en la novel·la homònima d'Agatha Christie, interpretant Louise Bourget. El gener de 2020 es va unir al repartiment de la sèrie de la BBC i World Productions Vigil.

## Vida personal

Leslie té fluïdesa en francès, ja que va viure a França durant tres anys. Mentre treballava com a actriu residia a Battersea, Londres fins que es va traslladar a North London. Sovint afirma que troba a faltar la seva ciutat natal: "Aberdeen... al mig del camp, tot arbres i natura. ... Em sento tant en pau a Escòcia".
Leslie va començar una relació intermitent amb el co-protagonista de Game of Thrones Kit Harington el 2012. Van anunciar el seu compromís al diari The Times el setembre de 2017. La seva boda se celebrà el 23 de juny de 2018. Es casaren a l'església Rayne a Aberdeenshire i la recepció tingué lloc a prop, al castell Wardhill, propietat de la família de Leslie. Hi assistiren altres co-protagonistes de Game of Thrones com Peter Dinklage, Emilia Clarke, Sophie Turner i Maisie Williams.

### Política i altres interessos

Rose Leslie es va posicionar a favor que Escòcia romangués dins del Regne Unit durant la campanya del referèndum d'independència d'Escòcia de 2014.A les eleccions generals del Regne Unit de 2015, Leslie va fer campanya a favor dels conservadors al seu districte electoral de Gordon, Aberdeenshire. El seu pare, Sebastian Leslie, va ser elegit regidor conservador al Consell d'Aberdeenshire a les eleccions locals del 2017, representant el districte electoral de West Garioch.
Li agrada córrer i gaudeix escalant, cuinant, esquiant, fent tir amb arc i jugant a tennis.

## Filmografia
### Cinema

| Any | Títol | Paper | Director | Comentaris |
| 2012 | Now Is Good | Fiona | Ol Parker | |
| 2014 | Honeymoon | Bea | Leigh Janiak | |
| 2015 | The Last Witch Hunter | Chloe | Breck Eisner | |
| 2016 | The Last Dance | Athena | Amanda Sharp | Títol als EUA: Sticky Notes |
| 2016 | Morgan | Dr. Amy Menser | Luke Scott | |
| 2020 | Death on the Nile | Louise | Kenneth Branagh | Post-producció |

### Televisió

| Any | Títol | Paper | Cometaris |
| 2008 | Banged Up Abroad | Kim | Episodi: "Lima" |
| 2009 | New Town | Rhian | Guanyadora d'un BAFTA "Millor actriu de revelació" |
| 2010, 2015 | Downton Abbey | Gwen Dawson | 8 episodis |
| 2011 | Case Histories | Laura Wyre | 2 episodis |
| 2012 | Vera | Lena Holgate | Episodi: "The Ghost Position" |
| 2012-2014 | Game of Thrones | Ygritte | 17 episodis |
| 2014 | Blandings | Niagra Donaldson | Episodi: "Custody of the Pumpkin" |
| 2014 | Utopia | Milner | Episodi 2.1 |
| 2014 | The Great Fire | Sarah Farriner | 4 episodis |
| 2015 | Luther | DS Emma Lane | 2 episodis |
| 2016 | Revolting Thimes | La Caputxeta Vermella (veu) | 2 episodis |
| 2017–2019 | The Good Fight | Maia Rindell | Paper principal |
| Per anunciar | Vigil | | |

## Referències

* ↑ «Rose Leslie» (en anglès). [Consulta: 25 juny 2018].
* 1 2 «Rose Leslie» (en anglès). Arxivat de l'original el 17 de juliol de 2011.
* ↑ «BAFTA Scotland New Talent Awards: Winners in 2009» (en anglès). Arxivat de l'original el 2014-08-19. [Consulta: 25 juny 2018].
* ↑ «LAMDA - Awards and Nominations», 29-10-2012. Arxivat de l'original el 2012-10-29. [Consulta: 25 juny 2018].
* ↑ «Bedlam» (en anglès). London Theatre Guide, 20160608.
* ↑ «Episode #6.4», 11-10-2015. [Consulta: 25 juny 2018].
* ↑ Lodge, Guy. «Rose Leslie: ‘It was hard to say goodbye to Ygritte’» (en anglès), 11-01-2015. [Consulta: 25 juny 2018].
* ↑ Kaiser, Rowan «GAME OF THRONES RECAP 6: THE OLD GODS AND THE NEW» (en anglès). IndieWire, 07-05-2012. Arxivat de l'original el 2016-02-23 [Consulta: 25 juny 2018]. Arxivat 2016-02-23 a Wayback Machine.
* ↑ «Game Of Thrones: The Watchers On The Wall Review» (en anglès). Den of Geek.
* ↑ VanDerWerff, Todd «Game Of Thrones (experts): “The Climb” (for experts)» (en anglès). TV Club.
* ↑ Sullivan, Spencer Kornhaber, Christopher Orr, Amy «The One Disappointing Thing About That Huge Game of Thrones Battle» (en anglès). The Atlantic, 09-06-2014.
* ↑ Andreeva, Nellie «‘The Good Wife’: Rose Leslie Cast In Spinoff Series For CBS All Access» (en anglès). Deadline, 12-10-2016.
* ↑ Haring, Bruce. «‘The Good Fight’ Says Goodbye To Original Cast Member Rose Leslie» (en anglès). Deadline, 20-07-2019. [Consulta: 17 agost 2020].
* ↑ «New Echo Trailer From Ultra Ultra Finally Reveals Voice Actor» (en anglès). [Consulta: 25 juny 2018].
* ↑ Tyler, Jacob. «Kenneth Branagh’s ‘Death on the Nile’ Adds Rose Leslie, Emma Mackey, & More to the Star-Studded Ensemble» (en anglès americà). GWW, 01-10-2019. [Consulta: 17 agost 2020].
* ↑ Kanter, Jake. «‘Bodyguard' Producer World Productions To Make BBC Thriller ‘Vigil,’ Starring Suranne Jones & Rose Leslie» (en anglès). Deadline, 17-01-2020. [Consulta: 17 agost 2020].
* 1 2 3 Christie, Janet «Interview: Rose Leslie, from Wildling warrior to London detective» (en anglès). The Scotsman, 13-12-2015. Arxivat de l'original el 2018-06-26 [Consulta: 25 juny 2018].
* ↑ «'Game of Thrones' Co-Stars Kit Harington and Rose Leslie Make Red Carpet Debut as a Couple» (en anglès). Entertainment Tonight.
* ↑ «Game of Thrones' Kit Harington and Rose Leslie Share Serious PDA During L.A. Shopping Trip» (en anglès). PEOPLE.com.
* ↑ «Game of Thrones stars to wed» (en anglès). BBC News, 27-09-2017.
* ↑ Low, Valentine «Game of Thrones stars Kit Harington and Rose Leslie to marry» (en anglès). The Times, 27-09-2017. ISSN: 0140-0460.
* ↑ «Game of Thrones stars hold castle wedding» (en anglès). BBC News, 23-06-2018.
* ↑ Hanson, Hilary «'Game Of Thrones' Stars Kit Harington And Rose Leslie Just Got Married IRL» (en anglès). Huffington Post, 23-06-2018.
* ↑ «Scottish Game Of Thrones actress backs Union» (en anglès). The Scotsman.
* ↑ «Game of Thrones star joins the Tory campaign trail in north-east | Press and Journal» (en anglès). Press and Journal.
* ↑ «Game of Thrones star Rose Leslie’s father elected as councillor» (en anglès). The Scotsman.
* ↑ «Date with Kate: Rose Leslie - Kate Waterhouse» (en anglès). Kate Waterhouse, 02-03-2014.